钦定古今图书集成/理学汇编/文学典/第117卷 > 姚澣
## 钦定古今图书集成/理学汇编/文学典/第117卷 > 姚澣

按《嘉兴府志》：“澣字公涤，思仁孙。以荫入太学，质直有
至性。家殖丰腴，而布素徒步，退然如单门寒士。及遇
忠孝节义事，大声疾争，面辄发赤。常从虞山钱牧斋、
江右邓左之、娄东张天如游。崇祯丙子，有妄男子上
书引绳，东林复社，将兴钩党之祸。方就试南都，大会，
东南名士束其文以归，有国门广业之选，一时称为
‘月旦’。”三试不第，遂隐居著书，重编《编年史》，广荆川左，
编集汉至隋文为《八代文统》。有书四十椟，部分类聚，
尤务广搜制艺。自洪、永以至启、祯，手订先正二百名
家，惜皆散佚不传。